તાજેતરમાંજ આપણે ફેક ન્યુઝના ઘણાં ખરાબ પરિણામોનો અનુભવ કરી ચુક્યા છીએ.દેશભરનાં દલિતોમાં આક્રોશ ઉભો કરવા અને હિંસા ફેલાવવાના બદઈરાદે થોડાં સમય પહેલાંજ સોશિયલ મીડિયામાં જુઠા સમાચારો વહેતા કરવામાં આવ્યા કે એટ્રોસિટીનો કાયદો રદ કરવામાં આવ્યો છે.હકીકતે સુપ્રીમકોર્ટે તો આ કાયદાનો દુરપયોગ થતાં અટકાવવા થોડાં સુધારાઓ સૂચવ્યા હતા.પરંતુ આવા ફેક ન્યુઝને લીધે દલિત સંગઠનોએ ભારત બંધનું એલાન પણ આપ્યું અને દેશભરમાં હિંસાના અનેક બનાવો બન્યા ત્યારબાદ જયારે સાચી હકીકત સામે આવી ત્યારે બધું થાળે પડ્યું. પરંતુ ત્યાં સુધીમાં દેશનું કરોડો રૂપિયાનું નુકશાન થયું અને અનેક લોકોની જાનહાની થઈ ચુકી હતી.